101 
og vi efter dem. Føret var imidlertid meget daarligt, Sneen 
løs og saa dyb, at man sank i til Hofterne, saa at vi ikke 
kunde indhente Bjørnene. Skier og Snesko havde vi i Skyndingen 
ladet blive ved Slæderne, ligesom vi ikke havde spændt Hundene 
fra. Det lykkedes dog 2den Styrmand at ramme den gamle Bjørn 
paa langt Hold, saa at den faldt; den rejste sig dog snart igjen og 
kom ned paa Isen. Styrmanden og Otto forfulgte den endnu et 
Stykke udefter, men kunde ikke indhente den, hvorvel den blev 
ramt endnu engang. To af Hundene havde imidlertid fulgt i 
vore Spor og satte efter Bjørnen, medens Lieut. Yedel sam¬ 
tidigt paa Ski kom ud fra Teltpladsen. Bjørnen var nu saa 
medtaget, at den hurtigt blev indhentet og skudt. Bagefter 
fangede Lieut. Vedel Ungen og bandt den. Den var ganske lille, 
rimeligvis kun 1 Maanedstid gammel. 
Da den paa en Slæde blev kjørt til Teltpladsen , faldt den 
i Søvn paa Slæden. Naar man langsomt kom hen til den, lod 
den sig klappe, klø bag Ørene og forholdt sig i det Hele tem¬ 
melig rolig; men en pludselig Bevægelse bragte den til at 
fare op, hvæse og snappe. Vi bragte den med til Stationen, 
hvor det imidlertid, efter et Par Dages Fangenskab, lykkedes 
den at slippe løs en Nat. Den havde en temmelig lang, 
smækker Jernkjæde om Halsen, og belemret af denne har den 
ikke kunnet klare sig for Hundene, der kom efter den. Den 
følgende Morgen fandt vi den frygtelig tilredt nede paa Isen. 
Fra Røde 0 gik Hjælpeexpeditionen hjem, medens lloved- 
expeditionen gik over til den store Hjørne dal, hvor vi havde 
seet nogle Terrasser. Dalens Hovedretning var Vest-Øst, men 
den yderste Del havde en noget mere nordlig Retning, og 
Dalbunden i dette Stykke udgjordes udelukkende af Terrasse¬ 
dannelser. En stor Elv løb ud gjennem Dalen og havde dannet 
en større Leraflejring ud for sin Munding. Til sine Tider maa 
denne Elv være meget stor; allerede nu løb den Dag og Nat og 
havde skaaret Isen op udfor Mundingen. Om den kom fra Ind¬ 
landsisen er ikke sikkert, thi Vandet i den var ikke leret eller 
